
Kedves Igazgató Asszony!

Ezúton szeretném kezdeményezni a munkaruházati ellátás jelenlegi igénylési rendjének módosítását.
Mint ismeretes, az egyen-formaruházati ellátásban évek óta sikeresen, az érintettek megelégedettsége mellett alkalmazzuk a választási lehetőséget biztosító pontrendszert.
Javaslatom tulajdonképpen ennek az igénylési formának az adaptációja lenne a munkaruházati ellátásra. Ezt illetően már jóval korábban egyetértés mutatkozott az érdekképviseletek és a munkáltató között, de  valamiért a szabályozás kidolgozásáig, a mai napig nem kezdtünk hozzá.
Előrebocsátom, hogy javaslatom semmiképp nem érinti a védőfelszereléseket, védőeszközként juttatott ruházatot, hiszen ezek viselése egy adott tevékenységhez  a kockázatértékelés alapján kötelező. 
Jelenlegi előírásaink szerint - a KSZ - ben meghatározott munkakörökben - kötelező a munkaruházat viselése is és ezen nem is kívánnék változtatni. Abban azonban engedhetnénk mozgásteret, hogy  - hasonlóan az egyen-formaruházati ellátáshoz, - az  adott munkakörre engedélyezett ruházati elemekből a munkavállaló maga válassza ki azt, amelyikre nagyobb szüksége van, vagy más kevésbé fontos ruhadarabok  rovására többet rendeljen abból, aminek az elhasználódása az ő munkavégzéséhez köthetően erőteljesebb.
Véleményem szerint ez némiképp átsruktúrálja a beszerzés jelenlegi gyakorlatát, mert vélhetően nőni fog a lábbelik iránti igény - melyek ritkán élik meg a kihordási idő végét - de ez a formaruházati ellátáshoz hasonlóan kezelhető. 

Indítványom azon túl, hogy közérzetjavító hatású, a munkáltatónak többletköltséget nem jelent. Habsúlyozom a munkaruházat kötelező viselésére vonatkozó előírásokon sem a KSZ- ben, sem a Ruházati Utasításban nem kívánunk változtatni. Peresze később el lehet azon gondolkodni, hogy legyenek e olyan mindenki számára szabadon választható ruházati elemek melyekből választhat a munkavállaló akkor is, ha az szigorúan véve nincs előírva a munkaköréhez?

A pontképzés alapját, a 2010. évi Kollektív Szerződés B1. számú mellékletében felsorolt ruhadarabok beszerzési ára adhatja. Ha így, a függőleges sorokba behelyettesített forintokat pontokra váltjuk, ezek vízszintesen összeadott  összege megadja az adott munkakörben felhasználható éves pontszámot. / Például: ha egy surranó beszerzési ára 15 300 Ft, akkor ez 153 pont, ha egy ing 4 200 Ft. akkor az 42 pont. /
Kérem a Tisztelt Igazgató Asszonyt, hogy támogatólag fontolja meg javaslatomat, és munkaszervezetében szíveskedjék kijelölni azokat a munkatársakat, akikkel a tárgyalásokat megkezdhetjük.

